Diari Oficial de la Generalitat Valenciana


Sumari del DOGV 3937, del 12-02-2001 (2001/882)

ACORD de 21 de desembre de 2000, de la Comissió Territorial d'Urbanisme de València, relatiu a la modificació número 5 de les Normes Subsidiàries de Siete Aguas.
-----------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/882


Data del document
:   21-12-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Siete Aguas
    * pla d'urbanisme

ACORD de 21 de desembre de 2000, de la Comissió Territorial d'Urbanisme de València, relatiu a la modificació número 5 de les Normes Subsidiàries de Siete Aguas. [2001/M882]
  
Vist l'expedient tramés per l'Ajuntament de Siete Aguas referit a la modificació número 5 de les Normes Subsidiàries, i de conformitat amb els següents,
  
Antecedents de fet
  
1. El projecte es va sotmetre a informació pública mitjançant acord del ple de l'ajuntament en sessió celebrada el dia 23 de juny de 2000. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 15 de setembre de 2000.
  
2. El projecte consta de memòria, plànols d'informació i d'ordenació.
  
3. La modificació proposada consta de dos punts:
  
A) Modificar l'alineació sud-est de la plaça de Vicente Ramírez, en els terrenys d'una antiga fusteria i on en l'actualitat està dibuixat un carrer inexistent en cul de sac.
  
B) Eliminar la reculada obligatòria de tres metres a façana en les illes tipus C, que passa a tenir caràcter voluntari i adequat a l'entorn.
  
La primera de les modificacions es justifica en l'existència d'un error material que va portar a considerar com a atzucac el pati de maniobra d'una antiga fusteria, i en la conveniència d'ajustar el planejament a la realitat física dels terrenys.
  
La segona modificació es justifica en la ubicació en el nucli de la població de les illes a què afecta la reculada de tres metres previst en les Normes Subsidiàries, que es troben pràcticament consolidades, fins i tot algunes illes tenen les edificacions fins a la línia de façana sense reculada en la major part de la façana, cosa que dóna lloc a una imatge de discontinuïtat.
  
4. Siete Aguas té Normes Subsidiàries de planejament aprovades definitivament per la Comissió Territorial d'Urbanisme el 28 de juny de 1988.
  
5. La Comissió Informativa de la Comissió Territorial d'Urbanisme de València, en sessió celebrada el 19 de desembre de 2000, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
2. La documentació està completa, als efectes del compliment del que preceptua l'article 27 de la LRAU.
  
3. La Comissió Informativa de la Comissió Territorial d'Urbanisme, en la sessió celebrada el dia 19 de desembre de 2000, va acordar supeditar l'aprovació definitiva de l'expedient, ja que respecte a la segona de les modificacions, en eliminar-se la reculada obligatòria de 3 metres a façana en les illes tipus C, que passen a tenir caràcter voluntari, s'hauria d'acompanyar la modificació de l'article 41 de les normes urbanístiques, que fixa la reculada mínima de tres metres a façada i precisa el caràcter voluntari d'aquest paràmetre.
  
Amb data 19 de desembre de 2000, l'Ajuntament de Siete Aguas tramet un escrit firmat per l'alcalde, en el qual es redacta l'article 41 de les Normes Subsidiàries en els següents termes:
  
«En les illes tipus A i B les edificacions seran de tipus unifamiliar, oberta i rodejada de jardí, i s'haurà d'observar una reculada mínima de 4 metres a façana i 3 metres a límits laterals i posteriors, i no podrà ocupar l'edificació més del 30% de la superfície de la parcel·la. Es permeten edificacions aparellades.
  
En les illes tipus C l'edificació serà oberta i podrà guardar-se una reculada de 3 metres a façana i és obligatòria la reculada a límits posteriors de 3 metres. Es permetrà l'edificació d'habitatges aparellats agrupats, adossats dos a dos i en línia. La superfície màxima d'ocupació de la parcel·la serà del 40%.
  
En les illes tipus D l'edificació és de tipus unifamiliar amb edificació en altura i entre mitgeres, queden dibuixades en els plànols les alineacions i no han de guardar cap reculada.»
  
4. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de Normes Subsidiàries de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió celebrada el 21 de desembre de 2000, acorda aprovar definitivament la modificació número 5 de les Normes Subsidiàries de Planejament de Siete Aguas.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.